Publication: Magyar Közlöny
Issue: MK-2001-98 (Year: 2001, Number: 98)
Era: 1990-2004
Section: A foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.)
Paragraph Index: 6

1. § A foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról szóló 6/1996. (VII. 16.) MüM rendelet (a továbbiakban: R.) 8. §-ának (2) bekezdése helyébe a következő rendelkezés lép: „(2) Ha a képzésben részt vevő személy neki felróható okból a képzést abbahagyja, óralátogatási kötelezettségének rendszeresen nem tesz eleget, vagy vizsgakötelezettségét elmulasztja, tőle vissza kell követelni a képzési támogatásnak azt a részét, amelyet a munkaügyi központ a képző intézménynek átutalt összegből — az 1. számú mellékletben foglalt kiadások figyelembevételével — őrá vonatkozóan, a képzés abbahagyásáig kiszámított.”

Source: https://magyarkozlony.hu/hivatalos-lapok/be336df24aec7680c7e6caf8d8744b5ba000a716/dokumentumok/67880939d1d2b0029e2709dd10fe124ddc0310b7/letoltes